Identifica la temàtica clau d'aquest text.
L'enclusa, a Mallorca encruia, és una de les eines fonamentals de la forja. Consisteix en una massa d'acer que té un cos central rectangular i dues punxes, dites bigòrnies, a cada extrem. Una de les bigòrnies és cònica i l'altra acostuma a ser en forma de piràmide quadrada. Estan construïdes en acer modelat o forjat i tenen la cara superior i les banyes lleugerament trempades, ja que és la part que rep més cops. Sobre de l'enclusa es dona forma als metalls calents, colpint-los amb martells, maces o malls. Els doblecs o corbes s'aconsegueixen picant els metalls sobre els cantells o corbes de les banyes. Les encluses són tan massives com és possible, perquè com més gran és la seva inèrcia, més eficientment fan que l'energia de les eines de cop es transfereixi a la peça de treball. En la majoria dels casos, l'enclusa s'utilitza com a eina de farga. Abans de l'arribada de la tecnologia de soldadura moderna, era l'eina principal dels treballadors del metall.La gran majoria de les encluses modernes estan fetes d'acer fos que ha estat tractat tèrmicament amb cimentació o inducció elèctrica. Les encluses econòmiques s'han fet de ferro colat i acer de baixa qualitat, però es consideren inadequades per a un ús seriós, ja que es deformen i no reboten quan són colpejades.
El text tracta sobre estris.